Case ID: 1142555
Sentence 55: Kassasiya protestinin ikinci dəlili ondan ibaərtdir ki, həm ibtidai araşdırma zamanı, həm də məhkəmə iclaslarında təqsirləndirilən şəxslər Məhkum1, Məhkum2, MəhkumN, Məhkum4 və Məhkum5 cinayətləri bilavasitə N saylı hərbi hissənin (İ Ordu Korpusunun) komandirinin hüquq işləri üzrə köməkçisi ədliyyə mayoru X27 rəhbərliyi altında və göstərişinə əsasən törətmələrinin sübuta yetirilməsinə baxmayaraq, birinci instansiya məhkəməsi hökmün təsviri-əsaslandırıcı hissəsində özündən uydurduğu “sorğulayın”, “əlavə məlumat əldə edin” kimi ifadələr yazaraq, guya təqsirləndirilən şəxslərin istintaq qrupu rəhbərlərinin və üzvlərinin bu və sair buna oxşar tapşırıqları əsasında düşmənlə əməkdaşlıq edən şəxslərə qarşı fiziki zor tətbiq etmələri qənaətinə gəlmişdir.Bu dəlillə bağlı məhkəmə kollegiyası qeyd edir ki, birinci instansiya məhkəməsi və onunla razılaşan apellyasiya instansiyası məhkəməsi ibtidai araşdırma orqanı tərəfindən Məhkum1, Məhkum2, MəhkumN, Məhkum4 və Məhkum5 elan olunmuş ittihamları qəbul edərək məhz həmin ittihamlara müvafiq olaraq təqsirli bilindikləri əməllərin bilavasitə X35in rəhbərliyi altında və onun göstərişlərinə əsasən törətmələri haqda nəticəyə gəlmiş və adları çəkilən məhkumların təqsirlilik məsələsini də elan olunmuş ittihamlara uyğun qaydada, hökmün təsviri hissəsində göstərildiyi kimi həll edilmişdir.